**Beszámoló az Egyeki Polgárőr Egyesület 2024. évben végzett munkájáról**

**Tisztelt képviselő testület!**

Engedjétek meg, hogy beszámolómat egy polgárőrséghez illő idézettel kezdjem.

„A kihívások azért vannak, hogy tanítsanak nekünk valamit, erősebbé tegyenek és

megingassák azzal kapcsolatos hiedelmeinket, hogy mit vagyunk képesek legyőzni

és mit nem. Amikor megértjük, milyen célt szolgál az előttünk álló kihívás, akkor

feltárul előttünk az igazság: akadályok nem léteznek, csak lehetőségek, melyek által

fejlődni tudunk.”

Yehuda Berg

A fenti gondolatokon elmerengve elmondhatjuk, hogy szervezetünk szerves részét képezi településünk életének. Hiszen a felkelő és lemenő nap sugarai, illetve az itt élő települési lakók nyugodt tekintete folyamatosan látja, érzékeli mindennapi munkánkat. Számukra biztonságérzetet sugároz közterületi jelenlétünk, járőrszolgálatunk. Egyre többen kérik segítségünket, bizalommal fordulnak felénk.

Munkánk nagyon sokszínű. Vannak visszatérő napi feladatok melyek keretén belül:

* Segítjük az Iskolás és Óvodás gyerekek közúton történő átkelését az intézményekbe való érkezésükkor.
* A helyi Volán járaton rendszeresen mind érkezéskor mind hazautazáskor kísérjük az iskolás és Óvodás gyerekeket.
* Felügyeletet biztosítunk az Orvosi rendelőnél és a gyógyszertárnál a zavartalan működésük érdekében.
* Felügyeljük a Népkonyhai ebédosztás zavartalan működését.
* Napi szintű települési járőr szolgálat fenntartása.

A fenti munkák talán legkényesebb része sokáig az Orvosi rendelő zavartalan működésének biztosítása volt. Napi szinten felügyeljük a Háziorvosi rendelő működését. Oda jutottunk, hogy az ellátást végző Orvosok és ápolók nem tudták munkájukat végezni a renitens szabályokat nem ismerő és azokat el nemfogadó emberek miatt. A tét nem kevés volt. Megmaradnak a még itt dolgozó orvosok, vagy az alul szocializált emberek miatt, ellátatlan marad településünk. Többször megfenyegették a szolgálatot ellátó Polgárőrt illetve őt és családját is becsmérelték. Ezen eseteknél szankciók kilátásba helyezéséről szóló figyelemfelvívó levél került az Önkormányzat részéről kipostázásra, melyek hatására beállt a működési rend.

Rendszeresen ellenőriztük a helyi szokásrend alapján kialakult illegális szemétlerakó helyeket (Szilágy, Nagyfa, Tagi kiserdő széle, Sárzug, régi vágóhíd Ipari út környéke). A személyes jelenléttel, illetve a mielőbbi feltáró munkával számtalan rendőrségi feljelentéssel hellyel-közzel eredményesen harcoltunk. Kotorászuk dúrjuk a szemetet, hogy az elkövető beazonosítására alkalmas bizonyítékot találjunk. Több esetben rendőrségi, vagy Környezet Felügyeleti eljárást kezdeményeztünk.

2.

A visszatartás és az eredményesebb feltáró munka érdekében kamerákat helyeztünk ki a fent említett utakon és Mindenszentek idején a helyi köztemetőbe. Nagy örömünkre nyert egy beadott pályázatunk, mely keretében 13 db. napelemes kamerát sikerült vásárolni, mely kamerákat a település közterületein kerülnek kihelyezésre. Egyek Nagyközség Önkormányzatával közösen, hogy megfeleljünk a hatályos jogi környezetnek adatvédelmi szabályzatot alkottunk, melyben leszabályoztuk a külterületen elhelyezésre kerülő kamerák kezelésének módját szabályait. A szükséges bejelentéseket és tájékoztatásokat elvégeztük.

Több Önkormányzati feladat végrehajtásában segédkeztünk, például szeméttároló edények ingatlan szerinti összeírása, bérlakások állag felmérése, romos és gazos ingatlanok összeírása, települési közutak kátyúinak felmérése.

Több alkalommal végeztünk forgalomirányítási és útbiztosítási munkákat a közutak mellett történő Önkormányzati munkák zavartalan bonyolítása illetve helyszíni vizsgálatok lefolytatásának biztosítása érdekében. Alkalmanként gépjárművünk kölcsönadásával is segítjük az Önkormányzati feladatok időbeni és zavartalan megvalósulását.

A fenti önkormányzati feladatok segítéséből is látható, hogy kiemelkedően jó kapcsolatot ápolunk településünk Önkormányzatával. A Polgármesteri Hivatal évek óta 1.200.000 Ft működési támogatással, közfoglalkoztatás keretében munkánkat segítő álláshelyek biztosításával, közmű költségmentes irodával segítik működésünket, a fenti támogatást legnagyobb örömömre 2025 évtől megemelték 2.200.000 Ft-ra mely támogatásokat - megragadom itt is az alkalmat, hogy megköszönjem Egyek Nagyközség Önkormányzatának és Dr. Miluczky Attila polgármester úrnak. Polgármester úr! Köszönjük szervezetünk támogatását.

Kiemelkedően jó kapcsolatokat ápolunk a Balmazújvárosi Rendőrkapitánysággal és a Tiszacsegei és Egyeki Rendőrőrs vezetésével, megbízott vezetésével és állományával. Több alkalommal kérték segítségünket, megyei szintű kerékpárverseny bonyolításában, Hídi vásár rendezési feladatainak végrehajtásában, eltűnt személy keresésében.

Rendszeresen kapunk tájékoztatást a településen elkövetett garázdaság vagy bűncselekmények tekintetében. A fenti információk birtokában célirányosan szervezzük járőr szolgálatainkat, vagy elkövetési módokra való figyelemfelhívással csökkentjük az áldozattá válás lehetőségét. Büszkeséggel tölt el, és tölthet el mindannyiunkat, hogy Dr. Berecz József kapitány úr az e heti Közbiztonsági beszámolóján elmondta, hogy a Balmazújvárosi Járás egyetlen klasszikusan működő polgárőr szervezete vagyunk, kikre mindig lehet számítani.

**Regionális rendezvények biztosításában is több alkalommal részt vettünk:**

* Tiszacsege Halászlé főző fesztivál biztosítása.
* Tiszacsege Harcsa főző fesztivál biztosítása.
* Újszentmargita falunapok rendezvény biztosítása.

3.

* Patkós csárda Betyár fesztivál biztosítása.
* Hortobágyi lövészverseny biztosítása

**Számtalan helyi rendezvény zavartalan megrendezését segítettük**.

* Óvodai tavaszváró ünnepség
* Május elsejei zenés felvonulás
* ESBSE. rendezvényeinek biztosítsa
* Hajdú hagyományok nyomában rendezvény biztosítása
* Egyek Bucsu biztosítása
* Egyeki, Telekházi, Ohati napok rendezvényének biztosítása
* Tűzoltóbál
* Sportbál
* Mentősbál
* Mártonnapi felvonulás biztosítása
* Helyi rendezvények, lakodalmak biztosítása
* Adventi vásár felügyelete és biztosítása
* Idősek adventje

Mindenszentek idején már az ünnep előtt egy héttel elkezdtük felügyelni a temetőt, és e munkánkat az ünnep után egy hétig folytatva ügyeltünk a kegyeleti tárgyak meglétére és a megnövekedett forgalom zavartalan biztosítására. Örömmel mondhatjuk el, hogy azünnepi időszakban kegyeleti tárgyak sérelmére elkövetett eseményekről nincs tudomásunk. Mikulás napján Polgárőr Mikulásunk járta településünket.

Növekedett szervezetünk megyei befolyása. A megyei szövetségi tagságom kapcsán. Az elmúlt évben 2 db. teljesen felszerelt polgárőr kerékpárt biztosítottak egyesületünknek.

2024-ben Nagy Attila polgárőr társunkat a Megyei Szövetség, mint nagy családos polgárőrt ajándékcsomaggal jutalmazta.

Összességében elmondhatjuk, hogy sikeres évet tudhatunk magunkénak az előző évek már hagyományos szolgáltatásai megtartásával további új tevékenységet végzünk, a térfigyelő kamerák felügyeletét és karbantartását. Ezen feladat eredménye képpen 20 sikeres rendőrségi eljárás indult el, településünk biztonsága nagymértékben javult.

Köszönöm valamennyiőtök áldozatos munkáját, és családtagjaitok megértését, türelmét.

4.

Engedjétek meg, hogy beszédemet egy idézettel fejezzem be.

„Az ember tudatosan él önmagának, de tudattalan eszközül szolgál az emberiség

történelmi céljainak eléréséhez. A végrehajtott cselekedet visszavonhatatlan, és

hatása, ha időben egybeesik millió más ember cselekedetével, történelmi

jelentőségre tesz szert.”

Lev Tolsztoj

**Köszönöm megtisztelő figyelmeteket!**

Várom hozzászólásaitokat a beszámolóval és az elvégzett munkával kapcsolatban.